**Találós kérdés**

Varga Zoltán Zsolt: Hezitál király két fia - Szitakötő 69.szám készítette: Bodnárné Varga Márta

<https://ligetmuhely.com/szitakoto/varga-zoltan-zsolt-hezital-kiraly-ket-fia/>

A mese főszereplői ikerpárként éltek, mégis nagyon különböztek egymástól.

Mit gondoltok, mi volt az az egy, legfontosabb belső tulajdonság, amiben eltértek?

Segítek! Egyikőjük rendelkezett vele, míg a másik alig. Ebből eredt a világról való tudásuk különbözősége, mértéke is.

A keresett melléknév nem szerepel a mesében, de ha gondolkodtok, biztosan rá fogtok jönni, melyik az a hét betűs szó.

Ha további segítséget szeretnétek, pillantsatok rá bármelyik Szitakötő borítójára, s megtaláljátok!

Bízom benne, ti mindannyian rendelkeztek ezzel a világ felfedezéséhez, megismeréséhez elengedhetetlen pozitívummal! Vitassátok meg, miről marad le, aki nem ilyen!

A közelgő osztálykiránduláson se „felejtsétek itthon”, hogy maradandó szép élményekkel és új ismeretekkel gazdagodhassatok!